《西江月 其二 用贺方回韵》
宋代·史浩

涌金斜转青云路。溯衮衮、红尘去。春色勾牵知几度。

月帘风幌，有人应在，唾线馀香处。

年来不梦巫山暮。但苦忆、江南断肠句。一笑匆匆何尔许。

客情无奈，夜阑归去，簌簌花空雨。

作者简介：史浩（1106年—1194年），字直翁，号真隐。明州鄞县人，南宋政治家、词人。高宗绍兴十五年（1144年）进士，由温州教授除太学正，升为国子博士。他向宋高宗建议立太子，以此受知于朝廷，绍兴三十二年，宋孝宗即位，授参知政事。隆兴元年，拜尚书右仆射。淳熙十年，除太保致仕，封魏国公。宋光宗御极，进太师。绍熙五年，薨，年八十九，封会稽郡王。宋宁宗登基，赐谥文惠。嘉定十四年，以子史弥远贵，追封越王，改谥忠定，配享孝宗庙庭。为昭勋阁二十四功臣之一。